#

**Til eleverne i 8. klasse samt forældre.**

Nu er det tiden, hvor du skal begynde at overveje hvilken uddannelse, du skal starte på efter 9. kl.

Der er mange muligheder, og det er vigtigt, at du kender flere områder, før du vælger den uddannelse, som passer bedst til dine evner, interesser og mål.

Vi vil gerne give dig et godt grundlag for dit uddannelsesvalg, så derfor får du mulighed for at komme på introduktionskursus.

**Introduktionskursus**

Her skal du følge undervisningen på to af de ungdomsuddannelser, som du måske vil starte på efter 9. klasse.

Du vil blive sat sammen med elever fra andre 8. klasser, og du kommer til at deltage i undervisningen på de uddannelser, du vælger.

**Inden du udfylder tilmeldingen**

er det vigtigt, at du ved, hvad der gemmer sig bag de enkelte indgange på ungdomsuddannelserne.

I skolen har du fået udleveret hæftet *”Ungdomsuddannelser” (2013-14)*, hvor du kan læse om de enkelte uddannelser og uddannelsessteder i vores område.

Du kan også orientere dig om de enkelte uddannelser på Uddannelsesguiden [www.ug.dk](http://www.ug.dk) og på www.minfremtid.dk. Ungdoms-uddannelsernes hjemmesider er også gode steder at søge information. - Der er links til mange af disse sider på [www.uuvestsjaelland.dk](http://www.uuvestsjaelland.dk)

Du er altid velkommen til at spørge vejlederen, hvis du mangler yderligere oplysninger om uddannelserne.

**Læs om de enkelte kurser**

*Klik ind på* [www.brobygning.net](http://www.brobygning.net) for at læse om de enkelte introduktionskurser.

Klik på din kommune på danmarkskortet.

Vælg den uge du skal af sted som startdato.

Vælg de uddannelser du vil læse om ved at sætte flueben i kasserne.

Herefter kan du se beskrivelserne af de enkelte introduktionskurser med hensyn til, hvad der skal foregå, mødetider, adresser m.m. Du kan printe beskrivelserne.

I 9. klasse får du mulighed for at afprøve et job i erhvervspraktikugen, således at du kan samle oplysninger og erfaringer om både uddannelsesveje og jobmuligheder.

For at undgå, at du senere stopper på en uddannelse, der alligevel ikke passer til dig, er det vigtigt at vide god besked, før du begynder. Brug derfor dine 2 muligheder fornuftigt i forhold til valg af introduktionskurser - og forbered dig godt.

Du har også altid mulighed for at snakke med din vejleder og/eller dine lærere om valg af introduktionskursus.

Skolen giver besked om buskort el.lign..

**Tilmelding**

Inden du udfylder din tilmeldingsseddel skal du finde ud af hvilke uddannelser, du helst vil besøge, og hvilke du vil vælge som nummer 1 og

nummer 2. -Derudover skal du skrive et 3. og et 4. ønske på, som kun bliver brugt, hvis det er helt umuligt at opfylde dit 1. og 2. ønske!

Som udgangspunkt kommer du på introduktionskursus på det nærmeste uddannelsessted, der har de uddannelser, du har ønsket.

Dine forældre og du selv **skal** skrive under på tilmeldingen, som er bindende.

*Udfyld tilmeldingen med tydelig skrift og giv alle oplysninger og aflevér den så til din klasselærer senest 8 uger før, du skal på introduktionskursus.*

**Hvor er du tilmeldt?**

På [www.minuddannelse.net](http://www.minuddannelse.net) kan du se hvor du er tilmeldt, finde holdbeskrivelser m.m.

Venlig hilsen - Vejlederne

[www.brobygning.net](http://www.brobygning.net)

[www.ug.dk](http://www.ug.dk)

[www.minfremtid.dk](http://www.minfremtid.dk)

[www.uuvestsjaelland.dk](http://www.uuvestsjaelland.dk)

[www.minuddannelse.net](http://www.minuddannelse.net)